Diari Oficial de la Generalitat Valenciana


Sumari del DOGV 6057, del 15-07-2009 (2009/8299)

Informació púbica de l'aprovació definitiva del Programa d'Actuació Integrada i Projecte d'Urbanització de la Unitat d'Execució Forn Vell de Foios, per mitjà de gestió indirecta.
----------------------------------------------------------------------------------------------------------------------------------------------------------------------------------

### Dades del document

Número de DOGV
:   6057

Data del DOGV
:   15-07-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/8299


Data del document
:   26-05-2009

Organisme emissor
:   Ajuntament de Foios

Tipus de document
:   Informació Pública

Descriptors 

:   * Foios
    * pla d'urbanisme
    * administració local

Informació púbica de l'aprovació definitiva del Programa d'Actuació Integrada i Projecte d'Urbanització de la Unitat d'Execució Forn Vell de Foios, per mitjà de gestió indirecta. [2009/8299]  
El Ple de l'Ajuntament de Foios, en la sessió ordinària de data 25 de setembre de 2008, va adoptar el següent Acord, la part dispositiva del qual a continuació es transcriu:  
«Primer. Aprovar de forma definitiva el Programa d'Actuació Integrada de la Unitat d'Execució Forn Vell de Foios, per mitjà de gestió indirecta.  
Segon. Aprovar el projecte d'urbanització presentat per la mercantil Elecnor, SA.  
Tercer. Adjudicar el Programa d'Actuació Integrada de la Unitat d'Execució Forn Vell de Foios, per mitjà de gestió indirecta, a la mercantil Elecnor, SA, per ser la que ha obtingut major puntuació en el procediment de selecció realitzat a este efecte, tal com queda argumentat en els antecedents de fet anteriorment exposats, per un import de 1.202.319, 00 euros, exclòs IVA, inclòs l'import d'indemnitzacions, el benefici de l'urbanitzador i els gastos de gestió i finançament, de conformitat amb la proposició aprovada.  
Quart. Traslladar del Programa d'Actuació Integrada de la Unitat d'Execució Forn Vell de Foios, per mitjà de gestió indirecta, a la Conselleria competent en matèria d'urbanisme a l'efecte de la seua inscripció en virtut del que disposa l'article 145 de la Llei Urbanística Valenciana.  
Quint. Notificar a tots els qui consten com a interessats en les actuacions corresponents, amb indicació del règim de recursos procedents.  
Sext. Inserir un anunci en el Diario Oficial de la Unión Europea i en el Diari Oficial de la Generalitat Valenciana en els quals es donarà compte de l'adjudicació i aprovació, i publicar en el Butlletí Oficial de la Província de València la resolució completa, a l'efecte de complir al que disposa l'article 137 de la Llei Urbanística Valenciana.  
Sèptim. Procedir a la devolució de les garanties provisionals als aspirants a urbanitzador que no han resultat adjudicataris del procediment present, i retindre l'adjudicatari del programa, l'import de la qual minorarà l'import de la garantia definitiva.  
Octau. Requerir a l'adjudicatari perquè en el termini d'un mes des de la notificació del present acord d'aprovació i adjudicació procedisca a la formalització en document administratiu del contracte per al desenvolupament i l'execució del programa d'actuació integrada.  
Nové. Requerir a l'adjudicatari perquè amb anterioritat a la formalització del contracte, procedisca a acreditar:  
- Constitució de la garantia definitiva, per un import de dos-cents mil quatre-cents seixanta-tres euros, amb huitanta cèntims (200.463, 80 euros) equivalent al 20% del valor de les càrregues d'urbanització, més el 5% compromés segons la seua proposició per un import de cinquanta mil cent quinze euros amb noranta-cinc cèntims (50.115, 95 euros) els quals pugen a un total de dos-cents cinquanta mil cinc-cents setanta-nou euros amb setanta-cinc cèntims (250.579, 75 euros).   
- Certificació positiva de que es troben al corrent de les obligacions tributàries corresponents.  
- Certificació positiva de trobar-se al corrent de les seues obligacions amb la Seguretat Social.  
- Resguard acreditatiu si haguera constituït la garantia definitiva del cost de les indemnitzacions, preus justos i gastos de reallotge necessaris per a realitzar l'actuació, la totalitat del cost de les obres d'urbanització complementàries i un 7% del cost de les obres d'edificació.   
Requerir a l'adjudicatari perquè en el termini de deu dies justifique la valoració de la seua oferta i precise les condicions de la mateixa (en particular en el que es referix a l'estalvi que permeta el procediment d'execució del contracte, solucions tècniques adoptades, condicions excepcionalment favorables de que dispose per a la seua execució, originalitat de les prestacions proposades).  
Deu. Requerir l'adjudicatari perquè, amb caràcter previ a la reparcel·lació, i de conformitat amb el que preveu l'article 116 de la Llei Urbanística Valenciana, comunique fefaentment, als propietaris, l'aprovació del programa amb el contingut previst en l'article esmentat.  
Onze. El present programa d'actuació integrada entrarà en vigor, una vegada s'haja publicat la resolució per la qual s'aprove, després de la firma del contracte entre l'urbanitzador i l'Ajuntament.  
Dotze. Facultar l'alcalde per a dictar quantes resolucions i realitzar quantes actuacions siguen necessàries per a donar efectivitat a l'acord present ».  
El dia 26 de març de 2009, es va formalitzar el contracte per al desenvolupament i l'execució del programa d'actuació integrada corresponent a la unitat d'execució Forn Vell, del sòl urbà residencial del Pla General d'Ordenació Urbana de Foios.  
El dia 29 de juny de 2009, ha sigut remesa a la Conselleria competent en urbanisme la documentació corresponent a l'efecte de la inscripció corresponent, de conformitat amb el que disposa l'article 145 de la Llei 16/2005, de 30 de desembre, Urbanística Valenciana.  
Contra l'acte administratiu transcrit que és definitiu en via administrativa, i de conformitat amb el que establix la Llei 30/1192, de 28 de novembre, de Règim Jurídic de les Administracions Públiques i del Procediment Administratiu comú, i la Llei 29/1998, de 13 de juliol, de la Jurisdicció Contenciosa Administrativa, podrà interposar-se un dels recursos següents:  
Amb caràcter potestatiu, recurs de reposició davant del mateix òrgan que va dictar l'acte recorregut, en el termini d'un mes, comptador des de l'endemà de la publicació de l'edicte present. Si transcorre un mes des de l'endemà de la interposició del recurs de reposició sense que este s'haja resolt i notificat, podrà entendre que ha sigut desestimat i interposar recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de sis mesos.  
Recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos, comptador des de l'endemà de la publicació del present edicte.  
Tot això sense perjudici que puga exercitar qualsevol altre recurs que estime procedent.  
Foios, 25 de juny 2009.- L'alcalde: Héctor Vicente Bueno Carceller.